
משרד המשפטים
הממונה על העמדת מידע לציבור

	ירושלים, ב' אייר, תשע"ח 

	17 אפריל , 2018

	בתשובתך נא ציין:

	תיק מס' 106/18


לכבוד










אדון נכבד, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 18/3/2018)
בפנייתך שבסימוכין, ביקשת לקבל מידע אודות בקשות לרישום מאגרי מידע לפי ס' 8 לחוק הגנת הפרטיות, התשמ"א-1981 (להלן: "חוק הגנת הפרטיות") של הרשתות החברתיות הבינלאומיות: facebook, twitter, odnoclassniki ו- vkontakte. 
לאחר בירור בקשתך, הריני להשיבך כדלקמן:
1. לשאלתך האם הוגשו בקשות לרישום, אשיבך כי לא נמצאו בקשות רישום ו/או מידע בנושא רישום מאגרים הנוגע לחברות הנזכרות בבקשה. בהתאם לכך, שאלתך בסעיף 2 לבקשה מתייתרת. 
2. לשאלתך אילו פעולות אכיפה ננקטו, אשיבך כי לא ננקטו פעולות אכיפה מול הגופים הנזכרים בבקשתך,  למעט הליך אכיפה מנהלי נגד חברת facebook. בהליך זה, נשלחה אל החברה דרישת ידיעות ומסמכים בהתאם לסעיף 10(ה1)(1) לחוק הגנת הפרטיות, לקבלת פרטים אודות האירוע.

3. לשאלתך האם יש חוות דעת משפטיות בדבר חובת הרישום של הגופים האלה או דומיהם, אשיבך כי לא קיימת חוות דעת משפטית בנושא המבוקש. על כן, בקשתך לקבל חוות דעת בעניין זה נדחית לפי סעיף 8(3) לחוק, שעניינו מידע שאינו מצוי ברשות. 
הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

